text: Mirar l'ou de la serp - CATzona
  Mirar l'ou de la serp
  Periòdicament arriben títols que ens recorden que l'aproximació al monstre del nazisme és factible des d'un ventall amplíssim d'angles i punts de vista, un relat infinitament polièdric de tan complex i aclaparador, la qual cosa és positiva a l'hora de facilitar la seva necessària perpetuació en la memòria històrica. Si l'any passat ho va fer Éric Vuillard amb l'excelsa L'ordre del dia, visitant episodis moralment vergonyosos de figures que normalment queden en un segon pla, ara coincideixen dues grans novel·les, connectades de manera íntima, atzarosa i tràgica, que també aposten per una mirada lateral al nacionalsocialisme, concretament per les seves mostres de persuasió, força i terror abans del conflicte bèl·lic.